Neuralink caută a doua persoană care să-i testeze implantul cerebral. Elon Musk anunță că se acceptă cereri
Startup-ul de implanturi cerebrale al lui Elon Musk, Neuralink, acceptă cereri pentru al doilea participant la Studiul PRIME, pentru a-și testa dispozitivul pe un creier uman, a transmis miliardarul vineri, pe rețeaua X. Anunțul vine la aproape cinci luni după ce Neuralink a reușit primul implant cerebral la un pacient.